Fanii Barcelonei au primit o veste tulburătoare, Xavi Hernandez este aproape de o despărțire de FC Barcelona. Joan Laporta a decis acest lucru după ce tehnicianul oferise deja vestea că va continua și în sezonul viitor ca antrenor la formația din Catalunia.
Tehnicianul spaniol se afla la cârma echipei din 6 noiembrie 2021, perioadă în care a acumulat 140 de partide, cu o medie de 2.05 puncte obținute pe meci, conform site-urilor de specialitate.
Xavi anunțase la începutul acestei luni că își va continua proiectul la Fc Barcelona și din sezonul viitor, însă Joan Laporta s-a arătat deranjat de ultimele declarații ale fostului mijlocaș și a decis ca despărțirea să se producă la sfârșitul acestui sezon.
”La începutul acestei luni, Xavi a anunțat că va rămâne antrenorul Barcelonei, după ce anunțase anterior că va pleca de la club. Cu toate acestea, într-o altă răsturnare a evenimentelor, președintele Barcelonei, Laporta, a fost îndemnat să scape de legendarul mijlocaș”, punctează cotidianul Goal despre situația antrenorului.
Această decizie nu a fost anunțată încă oficial, este foarte probabil ca vestea să fie confirmată după partida pe care FC Barcelona îl va disputa în compania celor de la Rayo Vallecano. Partida se va disputa duminică, pe 19 mai.
În presa din Spania au apărut mai multe ipoteze în privința deciziei lui Laporta, se pare că meciul împotriva Gironei, pierdut de Barcelona cu scorul de 4-2, l-a făcut pe conducătorul grupării din Catalunia să fie foarte supărat. Totodată, declarațiile tehnicianului oferite pe parcursul conferințelor de presă l-au făcut pe președinte să se reorienteze către un alt antrenor.
Xavi a declarat că o să îi fie foarte greu în sezonul viitor să se bată pentru titlu in La Liga cu actuala campioană, Real Madrid, dar și cu cluburile importante din europa, principalul motiv fiind cauzat de probleme economice prin care trece clubul de pe Camp Nou.
Tehnicianul se află la a 2-a echipă antrenată, după experiența de la Al Sadd, club de la care s-a retras din cariera de jucător profesionist de fotbal. La gruparea din Qatar a reușit să câștige un campionat și două cupe, iar la FC Barcelona a reușit să câștige campionatul în primul său sezon complet la cârmă, și o Super Cupă a Spaniei.
În momentul de față, singurul obiectiv rămas pentru gruparea condusă de fostul campion mondial este ocuparea poziției secunde din campionat, gruparea din Camp Nou aflându-se pe locul 2 cu 79 de puncte, la 4 lungimi distanță de Girona cu 2 etape înainte de finalul sezonului.